רמפורינקוס

רמפורינקוס (שם מדעי: Rhamphorhynchus; פירוש השם: "חוטם מקורי") הוא זוחל קדום מעופף מסדרת הפטרוזאוריה שחי בתקופה יורה עליון לפני 150.8-148.5 מיליון שנה.

מאפיינים 
מעופף קדום זה היה קרוב משפחתו של הפטרודקטילוס והיה ממיני הפטרוזאורים הקטנים. אורכו הגיע ל-1.26 מטרים ומוטת כנפיו ל-1.81 מטרים. הוא היה בעל זנב ארוך שהזכיר במראהו שרביט, ראשו היה גדול ובעל לסתות מעוקלות בצורה מוזרה שפנו כלפי מעלה. בתוך הלסתות היו מאות שיניים מחטיות שבלטו החוצה מהפה ועזרו לתפוס דגים חלקלקים. בדומה לרוב הפטרוזאורים היה הרמפורינקוס בעל כנפיים עשויות קרומי עור ולא נוצות או שרירים.

ככל נראה נהג הרמפורינקוס לקנן לאורך חופי הימים הקדומים באנגליה, גרמניה, ספרד ופורטוגל וגם בטנזניה שבאפריקה של ימינו, וניזון מדגים ומדיונונים ששחו קרוב לפני המים אותם תפס בעזרת לסתותיו המעוקלות.

פטרוזאור זה תואר על ידי החוקר כריסטיאן אריך הרמן פון מייר  ב-1846.

בתרבות 
הרמפורינקוס מופיע בסדרה ללכת עם דינוזאורים בפרק השלישי שם הוא צד דגים, אוכל ביצים של סרטני פרסה ומחפש בין קליפות העצים זחלים של חיפושיות אך כמה פרטים נטרפים בידי אאוסטרפטוספונדילוס.
בנוסף הרמפורינקוס מופיע גם במשחקי המחשב פארק היורה 3: בניית פארק, עולם היורה: המשחק ועולם הדינוזאורים ובסרטים מפלצות מעופפות 3D,Sea Rex 3D ומיליון שנה לפני הספירה.
בנוסף הוא מופיע בסדרה מהפכת הדינוזאורים.

קישורים חיצוניים

 

בעלי חיים שתוארו ב-1846
רמפורינקוסיים
פטרוזאורים שחיו ביורה עליון באירופה
בעלי חיים שחיו ביורה עליון באפריקה
ספרד: מאובנים
טקסונים שתוארו בידי כריסטיאן אריך הרמן פון מייר
מאובני טקסונים שתוארו ב-1846
גרמניה: מאובנים